b'\n_START_ARTICLE_\n\xc4\x8cele\xc5\xa1nik\n_START_PARAGRAPH_\n\xc4\x8cel\xc3\xa9\xc5\xa1nik je bil pripomo\xc4\x8dek za osvetljevanje bivalnih prostorov v obdobju, ko so bile predvsem za kmete sve\xc4\x8de in petrolej predragi ali pa jih \xc5\xa1e niso poznali. \xc4\x8cele\xc5\xa1nik je kovan pripomo\xc4\x8dek, v katerega se je s pomo\xc4\x8djo ute\xc5\xbei vpela suha trska in pri\xc5\xbegala. Svetloba je bila skromna, poleg tega pa se je gore\xc4\x8da trska mo\xc4\x8dno kadila. Da bi omejili (ne pa popolnoma prepre\xc4\x8dili) nevarnost po\xc5\xbearov, je bila pod gore\xc4\x8do trsko vedno posoda z vodo, v katero so padali ogorki.'